[pic] | COMISIA COMUNITĂŢILOR EUROPENE |

Bruxelles, 30.3.2009

COM(2009) 144 final

Propunere de

DECIZIE A CONSILIULUI ȘI A COMISIEI

privind poziția Comunității referitoare la Decizia Consiliului de stabilizare și asociere UE – Albania de stabilire a regulamentului de procedură

EXPUNERE DE MOTIVE

Acordul de stabilizare și asociere dintre Comunitățile Europene și statele membre, pe de o parte, și Republica Albania, pe de altă parte, va intra în vigoare la 1 aprilie 2009, după ratificarea acestuia de către toate statele membre la 26 februarie 2009.

Consiliul de stabilizare și asociere instituit prin articolul 116 al acordului menționat supervizează punerea în aplicare a acordului și examinează aspectele cele mai importante care apar în cadrul acestuia și orice alte aspecte bilaterale sau internaționale de interes reciproc.

După cum se prevede în articolul 117 din Acordul de stabilizare și asociere, Consiliul de stabilizare și asociere își stabilește regulile de procedură. În conformitate cu articolul 120 din acord, aceste reguli de procedură determină atribuțiile Comitetului asociere și stabilizare, care asistă Consiliul de stabilizare și asociere în exercitarea atribuțiilor sale.

După cum se menționează la articolul 2 alineatul (1) din Decizia Consiliului din 26 februarie 2009 privind încheierea Acordului de stabilizare și asociere, poziția Comunității în Consiliul de stabilizare și asociere se stabilește prin decizie a Consiliului, hotărând la propunerea Comisiei.

În consecință, Consiliul este invitat să aprobe propunerea anexată.

Propunere de

DECIZIE A CONSILIULUI ȘI A COMISIEI

privind poziția Comunității referitoare la Decizia Consiliului de stabilizare și asociere UE – Albania de stabilire a regulamentului de procedură

CONSILIUL UNIUNII EUROPENE,

COMISIA COMUNITĂȚILOR EUROPENE,

având în vedere Tratatul de instituire a Comunității Europene și Tratatul de instituire a Comunității Europene a Energiei Atomice (Euratom),

având în vedere Decizia Consiliului din 26 februarie 2009 privind încheierea Acordului de stabilizare și asociere dintre Comunitățile Europene și statele lor membre, pe de o parte, și Republica Albania (denumită în continuare „Albania”), pe de altă parte, în special articolul 2 alineatul (1),

având în vedere propunerea Comisiei,

întrucât:

(1) În conformitate cu articolul 116 din Acordul de stabilizare și asociere se instituie Consiliul de stabilizare și asociere.

(2) În conformitate cu articolul 117 din acordul menționat, Consiliul de stabilizare și asociere își stabilește propriul regulament de procedură.

(3) În conformitate cu articolul 120 din acordul menționat, Consiliul de stabilizare și asociere este asistat de Comitetul de stabilizare și asociere.

(4) În conformitate cu articolul 120 din acordul menționat, Consiliul de stabilizare și asociere stabilește, în cadrul regulamentului de procedură, atribuțiile Comitetului de stabilizare și asociere, precum și faptul că respectivul consiliu poate delega oricare dintre competențele sale Comitetului de stabilizare și asociere,

DECID:

Articol unic

Poziția pe care Comunitatea trebuie să o adopte în cadrul Consiliului de stabilizare și asociere instituit prin articolul 116 din Acordul de stabilizare și asociere încheiat între Comunitățile Europene și statele membre, pe de o parte, și Republică Albania, pe de altă parte, în ceea ce privește regulamentul de procedură al Consiliului de stabilizare și asociere sus-menționat, precum și delegarea competențelor sale Comitetului de stabilizare și asociere prevăzut la articolul 120 din acordul menționat, se bazează pe proiectul de decizie al Consiliului de stabilizare și asociere, anexat la prezenta decizie. Modificări minore ale acestui proiect de decizie pot fi acceptate fără o altă decizie a Consiliului.

Adoptată la Bruxelles,

Pentru Comisie | Pentru Consiliu |

Președintele | Președintele |